
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1159 

30 Δεκεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 79468/5331/97 κοινής απόφασης 

Υπουργών Οικονομικών και Γεωργίας. 1 

Μεταβίβαση Κρατικών Παιδικών κάι Βρεφονηπιακών 

Σταθμών. 2 

Τροποποίηση του Οργανισμού Εσωτερικής Υπηρεσίας 

του Δήμου Έδεσσας Νομ. Πέλλας. 3 

Καθορισμός αποδεκτών στο Νομό Πέλλας. 4 

Σύσταση και λειτουργία Εκκλησιαστικού Ιδρύματος υπό 
την επωνυμία «Ευαγές Πνευματικόν Ιδρυμα του Ιε¬ 
ρού Καθεδρικού Ναού Αγίας Τριάδος Μυρίνης Λή¬ 
μνου της Ιερός Μητροπόλεως Λήμνου. 5 

Σύσταση και λειτουργία Σχολής Εκκλησιαστικής Μου¬ 
σικής υπό την επωνυμία «Σχολή Εκκλησιαστικής 

Μουσικής της Ιερός Μητροπόλεως Λήμνου.6 

Σύσταση και λειτουργία «Γενικού Φιλοπτώχου Ταμείου 
της Ιερός Μητροπόλεως Λήμνου». 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 99982/11095 (1) 

Τροποποίηση της 79468/5331/97 κοινής απόφασης 
Υπουργών Οικονομικών και Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Την 79468/5331/97 (ΦΕΚ 683/Β') απόφαση περί 
εξαγοράς ιδανικών μεριδίων επί των συνιδιοκτητών μετά 
του Δημοσίου Δασών Πύργου Ολύμπου, Πόρων Ν. Πιερίας 
και Σελίου Ν. Ημαθίας, με την οποία μεταξύ των άλλων 
ορίζεται ως πληρεξούσιος του Δημοσίου ο I. Μαγουλάς για 
να υπογράψει το σχετικό συμβόλαιο μεταβίβασης και να 
διασφαλίσει με κάθε προσήκουσα ενέργεια τα συμφέρο¬ 
ντα του Δημοσίου. 

2. Το νεγονός ότι ο ορισθείς κατά τα πιο πάνω ως εκ¬ 
πρόσωπος του Δημοσίου έχει ήδη συνταξιοδοτηθεί, απο¬ 
φασίζουμε: 

Τροποποιούμε την 79468/533/18.7.97 απόφαπτ 1 και 
ορίζουμε ως πληρεξούσιο του Δημοσίου την Τριανταφυλ- 
λίδη Ευτυχία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ ΣΤΕΦ. ΤΖΟΥΜΑΚΑΣ 

- + - 

Αριθ. Π2β/4753 (2) 

Μεταβίβαση Κρατικών Παιδικών και Βρεφονηπιακών 
Σταθμών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90/Α') «Ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

3. Τις διατάξεις του άρθρου 27 του Ν. 2081/92 (ΦΕΚ 
154/Α'), όπου προστέθηκε το άρθρο 29Α του Ν. 1558/85 
(ΦΕΚ 137/Α') «Κυβέρνηση και Κυβερνητικά Όργανα», και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α') και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

4. Τις διατάξεις του Π.Δ. 138/1992 (ΦΕΚ68/Α) «Οργα¬ 
νισμός του Υπουργείου Υγείας, Πρόνοιας και Κοινωνικών 
Ασφαλίσεων», όπως τροποποιήθηκε και συμπληρώθηκε 
μεταγενέστερα. 

5. Την αριθ. ΔΥ3α/οικ. 878/96 (ΦΕΚ 924/Β') απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Εμμ. Σκουλάκη και Θεόδωρο Κοτσώνη. 

6. Τις με αριθ. 373/24.10.97 και 372/24.10.97 αποφά¬ 
σεις του Δημοτικού Συμβουλίου του Δήμου Συκεών Ν. 
Θεσσαλονίκης. 

7. Την με αριθ. 305/20.10.97 απόφαση του Δημοτικού 
Συμβουλίου του Δήμου Μεγάρων Ν. Αττικής. 

Μεταβιβάζουμε: 

-Στον Δήμο Συκεών Ν. Θεσσαλονίκης 

1. Τον Κρατικό Παιδικό Σταθμό Συκεών (Β.Δ. 346/70, 
ΦΕΚ 107/Α). 

2. Τον Α' Κρατικό Φρεβονηπιακό Σταθμό Συκεών (Π.Δ. 
160/86, ΦΕΚ 61/Α ). 

-Στον Δήμο Μεγάρων Ν. Αττικής 

1. Τον Κρατικό Παιδικό Σταθμό Μεγάρων (Β.Δ. 346/70, 
ΦΕΚ 107/Α). 

2. Τον Β' Κρατικό Παιδικό Σταθμό Μεγάρων (Π.Δ. 
1127/80, ΦΕΚ 284/Α ). 

3. Τον Γ' Κρατικό Παιδικό Σταθμό Μεγάρων (Π.Δ. 432/ 
84, ΦΕΚ 154/Α'). 

4. Τον Δ' Κρατικό Παιδικό Σταθμό Μεγάρων (Π.Δ. 221 / 
89, ΦΕΚ 103/Α), 

που λειτουργούν με τις διατάξεις του Α.Ν. 2.11.35 
(ΦΕΚ 527/Α'). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107/Α ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 1997 

Ο ΥΦΥΠΟΥΡΓΟΣ 

θ. ΚΟΤΣΩΝΗΣ 
-♦- 

Αριθ. 2834 (3) 

Τροποποίηση του Οργανισμού Εσωτερικής Υπηρεσίας 

του Δήμου Έδεσσας Νομ. Πέλλας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθ. 148/97 απόφαση του Δ.Σ. Έδεσσας περί 
τροποποίησης του Ο.Ε.Υ. Δήμου Έδεσσας. 

2. Την σύμφωνη γνωμοδότηση του Υπηρεσιακού Συμ¬ 
βουλίου Κρίσεως Δημοτικών και Κοινοτικών Υπαλλήλων 
Νομ. Πέλλας (αριθ. πρακτ. 14/18.11.97). 

3. Την αριθ. 9342/29.10.96 απόφαση Αναπληρωτή 
Περ/κού Δ/ντή Πέλλας, με την οποία τροποποιήθηκε ο 
ΟΕΥ του Δήμου Έδεσσας μετά την 5/1996 γνωμοδότηση 
του Υπηρεσιακού Συμβουλίου Κρίσεως Δημοτικών και 
Κοινοτικών Υπαλλήλων Νομ. Πέλλας, που δημοσιεύθηκε 
στο ΦΕΚ 191/Β719.6.1996. 

4. Τις διατάξεις των άρθρων 12,317,318 και 320 του Ν. 
1188/81 (ΦΕΚ 204/Α731.7.1981) «περί καταστάσεως 
προσωπικού Οργανισμών Τοπ. Αυτοδιοίκησης). 

5. Τις διατάξεις της παρ. 5 του άρθρου 8 και 4 του άρ¬ 
θρου 12 του Ν. 2307/97 (ΦΕΚ 113/Α715.6.1995) «προ¬ 
σαρμογή νομοθεσίας αρμοδιοτήτων Υπ. Εσωτερικών στις 
διατάξεις για την Νομαρχιακή Αυτοδιοίκηση». 

6. Τις διατάξεις των άρθρων 9, 12 και 18 του Ν. 2503 
(ΦΕΚ 107/Α730.5.97) «Διοίκηση, οργάνωση, στελέχωση 
της Περ/ρειας, ρύθμιση διατάξεων για την Τοπική Αυτ/ση 
και άλλες διατάξεις». 

7. Τις διατάξεις του Ν. 2470/97 (ΦΕΚ 40/Α721.3.97) 
«αναμόρφωση μισθολογίου προσωπικού Δημ. Δ/σης - Δη¬ 
μοσίου - Ν.Π.Δ.Δ. - ΟΤΑ). 

8. Την αριθ. 1924/26.8.97 απόφαση Γεν. Γραμμ. Πε- 
ριφ. Κεντρικής Μακεδονίας σχετικά με την τοποθέτηση 
Προϊσταμένου και Υπαλλήλων στην Δ/νση Τοπ. Αυτ/σης 


Διοίκησης Ν. Πέλλας της Περιφ. Κεντρικής Μακεδο¬ 
νίας. 

9. Την αριθ. 30027/1.9.1997 απόφαση Γεν. Γραμμ. Πε- 
ριφ. Κεντρικής Μακεδονίας περί μεταβίβασης αρμοδιοτή¬ 
των στον Προϊστάμενο Δ/νσης Τοπ. Αυτ/σης και Διοίκη¬ 
σης των Νομών εκτός έδρας της Περιφέρειας. 

10. Τις διατάξεις του άρθρου 27 του Ν. 2081 /92 (ΦΕΚ 
54/Δ710.9.92) αναφορικά με τον έλεγχο που προκαλούν 
οι κανονιστικές διοικητικές πράξεις, αποφασίζουμε: 

Εγκρίνουμε την αριθ. 148/97 απόφαση του Δημοτικού 
Συμβουλίου Έδεσσας, η οποία αναφέρεται στην τροπο¬ 
ποίηση του Οργανισμού Εσωτερικής Υπηρεσίας του ομώ¬ 
νυμου Δήμου (αριθ. 9342/96, ΦΕΚ 1041 /Β71996) και ει¬ 
δικότερα προσθέτει νέα παράγραφο στο άρθρο 5, νέο 
εδάφιο στην παρ. 3 του άρθρου 7 και αντικαθιστά το άρ¬ 
θρο 9 του ΟΕΥ, ως κατωτέρω: 

Α. Στο άρθρο 5 του Ο.Ε.Υ. του Δήμου προσθέτει παρά¬ 
γραφο με αριθμό 3, η οποία έχει ως εξής: 

3. Μία (1) θέση μετακλητού ιδιαίτερου γραμματέα του 
Δημάρχου. 

Β. Στην παράγραφο 3 του άρθρου 7 του Ο.Ε.Υ. του Δή¬ 
μου προσθέτει μετά το εδάφιο (ιβ), νέο εδάφιο (ιγ), το 
οποίο έχει ως εξής: 

ιγ) Κλάδος ΔΕ38 Προσωπικού Η/Υ (ειδικότητας χειρι¬ 
στών ηλεκτρονικού υπολογιστή: 

Δέκα (10) θέσεις. 

Γ. Αντικαθιστά το άρθρο 9 του Ο.Ε.Υ. του Δήμου ως 
εξής: 

Άρθρο 9 

1. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

Αριθμός θέσεων κατά ειδικότητα: 
α) Μία (1) θέση Τεχνολόγου Πολιτικού Μηχανικού 
β) ΜΙα (1) θέση Χειριστή μηχανημάτων έργων 
γ) Δέκα τρεις (13) θέσεις εργατών Καθαριότητας 
δ) Τέσσερις (4) θέσεις εργατών υπονόμων 
ε) Μία (1) θέση εργάτη (καθαριστή) Δημοτικών Σφα¬ 
γείων 

στ) Μία (1) θέση εργάτη κήκων - δενδροστοιχιών. 

Οι δέκα έξι (16) από τις παραπάνω θέσεις και συγκεκρι¬ 
μένα η μία (1) θέση του χειριστή μηχανημάτων έργων, οι 
δέκα (10) θέσεις εργατών καθαριότητας, οι τέσσερις (4) 
θέσεις εργατών υπονόμων και η μία (1) θέση εργάτη (κα- 
θαριστή) Δημοτικών Σφαγείων, συστήθηκαν αυτοδίκαια 
σε εφαργογή των διατάξεων του άρθρου 32 του Ν. 2508/ 
1997 με την αριθμό 7/10.9.1997 απόφαση του Δημάρχου 
Έδεσσας (ΦΕΚ 157/Ν.Π.Δ.Δ./24.9.1997). 

Όλες οι παραπάνω είκοσι μία (21) θέσεις καταργούνται 
όταν με οποιοδήποτε τρόπο κενωθούν. 

2. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ (ΕΠΟΧΙΑΚΟ) 

ΑΡΘΡΟΥ 18, ΠΑΡΑΓΡ. 12, Ν. 2503/1997 

Αριθμός θέσεων κατά ειδικότητα 

α) ΜΙα (1) θέση Χειριστή μηχανημάτων έργων 

β) ΜΙα (1) θέση οδηγού αυτοκινήτου 

γ) Δύο (2) θέσεις τεχνιτών. 

δ) Μία (1) θέση κηπουρού. 

ε) Είκοσι έξι (26) θέσεις εργατών. 

Οι ειδικότητες των τεχνιτών καθώς και των εργατών θα 
καθορίζονται κάθε φορά με την προκήρυξη πρόσλη¬ 
ψης. 

Ορίζει ότι κατά τα λοιπά ισχύει ως έχει ο Οργανισμός 
Εσωτερικής Υπηρεσίας του Δήμου Έδεσσας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
δραχμών 31.300.000 περίπου για το τρέχον οικον. έτος 
1997, 165.000.000 για το οικ. έτος 1998 και ανάλογα 
ποσά για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 26 Νοεμβρίου 1997 

Ο Γεν. Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. ΔΥΠ/Β3/Φ.75/10429 ’ (4) 

Καθορισμός αποδεκτών στο Νομό Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Το Ν. 2218/94 «ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Την με αριθ. Ε1Β/221/65 Υ.Δ. περί διάθεσης λυμά¬ 
των και βιομ. αποβλήτων, όπως τροποποιήθηκε. 

3. Την με αριθ. πρωτ. ΤΥ/Β3/71/οικ. 4343/88 από¬ 
φαση του Νομάρχη Πέλλας για την «απαιτούμενη ποιότητα 
των επιφανειακών νερών στο Ν. Πέλλας». 

4. Την με αριθ. 3610/84 απόφαση του Νομάρχη Πέλλας 
«όροι διάθεσης λυμάτων και βιομηχανικών αποβλήτων σε 
φυσικούς αποδέκτες και καθορισμός των ανωτάτων επι¬ 
τρεπτών ορίων». 

5. Τη με αριθ. πρωτ. ΔΥΠ/ΑΥΠΙ/οικ. 10752/15.2.96 
απόφαση του Προέδρου Ν.Ε. Υ.Κ.Π. «περί ανάθεσης 
εξουσίας στον Διευθυντή της Δ.Υ.Π. να υπογράφει με την 
ένδειξη Ε.Π.». 

6. Την από 10.11.1997 αίτηση του Πρόδρομου Παυλίδη 
για τον καθορισμό ενδιάμεσου αποδέκτη υγρών αποβλή¬ 
των. 

7. Το από 21.11.1997 πρακτικό επιτροπής ελέγχου λυ¬ 
μάτων και βιομηχανικών αποβλήτων, αποφασίζουμε: 

Ορίζουμε ως ενδιάμεσο αποδέκτη των υγρών αποβλή¬ 
των του κονσερβοποιείου Πρόδρομος Παυλίδης Α.Ε., που 
βρίσκεται στη Σκύδρα την Τάφρο Βαλιβίτσα, με την προϋ¬ 
πόθεση ότι τα απόβλητα του κονσερβοποιείου μετά από 
βιολογικό καθαρισμό 6α εξέρχονται από τη μονάδα κατό¬ 
πιν επεξεργασίας, θα πληρούν τις απαιτήσεις των παρα¬ 
μέτρων της με αριθ. πρωτ. 3610/84 απόφασης του Νο¬ 
μάρχη Πέλλας με τελικό αποδέκτη την Τάφρο Ν. 66. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 28 Νοεμβρίου 1997 
Με εντολή Νομάρχη 

Ο Πρόεδρος Ν.Ε.Υ.Κ.Π. 

ΠΑΥΛΟΣ ΜΕΛ1ΣΣΑΝΙΔΗΣ 


(5) 

Σύσταση και λειτουργία Εκκλησιαστικού Ιδρύματος υπό 

την επωνυμία «Ευαγές Πνευματικόν Ίδρυμα του Ιερού 

Καθεδρικού Ναού Αγίας Τριάδος Μυρίνης Λήμνου της 

Ιεράς Μητροπόλεως Λήμνου. 

Ο ΜΗΤΡΟΠΟΛΙΤΗΣ ΛΗΜΝΟΥ 
Έχοντας υπόψη: 

1. Τας ιεράς ημών υποχρεώσεις προς τοχριστεπώνυμον 
πλήρωμα της Ιεράς Μητροπόλεως Λήμνου, ως αύται υπα¬ 
γορεύονται υπό των Ευαγγελικών επιταγών και των Ιερών 
Κανόνων. 

2. Τας διατάξεις των άρθρων 1 παράγρ. 4,29 παράγρ. 2, 
και 67 του Ν. 590/1977 «περί του Καταστατικού Χάρτου 
της Εκκλησίας της Ελλάδος», εν συνδυασμώ προς το άρ¬ 
θρο 20 παρ. 2 του αριθ. 1/1969 Κανονισμού της Ιεράς Συ¬ 
νόδου (ΦΕΚ 185/Α71970). 

3. Το αριθ. 15/6.11.1997 πρακτικό του Εκκλησιαστικού 
Συμβουλίου του Καθεδρικού Ναού Μυρίνης Λήμνου. 

4. Την αριθ. 284/20.11.1997 πρόταση ημών προς την 
Ιερά Σύνοδο. 

5. Την από 9.12.1997 εγκριτική απόφαση της Δ.Ι.Σ., 
αποφασίζουμε: 

Συνιστώμεν εν τω Καθεδρικώ Ναώ Μυρίνης Λήμνου Εκ¬ 
κλησιαστικό Ίδρυμα, τελούν υπό την εποπτεία της Ιεράς 
Μητροπόλεως Λήμνου και φέρον την επωνυμία ΕΥΑΓΕΣ 
ΠΝΕΥΜΑΤΙΚΟΝ ΙΔΡΥΜΑ ΙΕΡΟΥ ΚΑΘΕΔΡΙΚΟΥ ΝΑΟΥ 
ΑΓΙΑΣ ΤΡΙΑΔΟΣ ΜΥΡΙΝΗΣ ΛΗΜΝΟΥ της Ιεράς Μητροπό¬ 
λεως Λήμνου, με σκοπό την εξυπηρέτηση του πνευματι¬ 
κού, κατηχητικού, ιεραποστολικού, φιλανθρωπικού, κοι¬ 
νωνικού και πολιτιστικού έργου της Ενορίας του Καθεδρι¬ 
κού Ναού Μυρίνης Λήμνου, εντός των πλαισίων της Ορθο¬ 
δόξου Ανατολικής Εκκλησίας και της Ελληνοχριστιανικής 
Παραδόσεως. 

Τα αφορώντα εις την λειτουργία του Ιδρύματος τούτου 
ρυθμίζονται διά του αποστελουμένου συνημμένως Κανο¬ 
νισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως και το περιοδικό «ΕΚΚΛΗΣΙΑ». 

Εν τω Ιερώ Επισκοπείω Μυρίνης, 15 Δεκεμβρίου 1997 

Ο Μητροπολίτης 
ί Ο Λήμνου ΙΕΡΟΘΕΟΣ 


ΚΑΝΟΝΙΣΜΟΣ 

Περί συστάσεως και λειτουργίας Εκκλησιαστικού Ιδρύμα¬ 
τος υπό την επωνυμία «Ευαγές Πνευματικό Ίδρυμα του 
Ιερού Καθεδρικού Ναού Αγίας Τριάδος Μυρίνης της Ιε¬ 
ράς Μητροπόλεως Λήμνου». 

Άρθρο 1 

Σύστασις, Έδρα, Σφραγίς. 

Ιδρύεται εις τον Ιερό Καθεδρικό Ναό της Μυρίνης Ευα¬ 
γές Πνευματικό Ίδρυμα υπό την επωνυμία «ΕΥΑΓΕΣ 
ΠΝΕΥΜΑΤΙΚΟΝ ΙΔΡΥΜΑ ΙΕΡΟΥ ΚΑΘΕΔΡΙΚΟΥ ΝΑΟΥ 
ΑΓΙΑΣ ΤΡΙΑΔΟΣ ΜΥΡΙΝΗΣ». 

Η έδρα του είναι ο ομώνυμος Ιερός Ναός της πόλεως 
Μυρίνης Λήμνου. 

Δια το ως άνω Ίδρυμα ισχύει η σφραγίς του Ιερού Ναού. 

Αρθρο 2 

Σκοποί του Ιδρύματος. 

Σκοποί του Ιδρύματος είναι: 

1. Η κατανόησις από τους ενορίτας και μάλιστα τους νέ¬ 
ους, της αποστολής του ανθρώπου εις την κοινωνία και η 
γνώσις και βίωσις της Ορθοδόξου πολιτιστικής παραδό- 
σεως. 

2. Η υποβοήθησις της οικογένειας με κάθε πρόσφορον 
μέσον εις την αγωγήν των παιδιών. 

3. Η παρότρυνσις μελέτης πνευματικών-μορφωτικών 
βιβλίων. 

4. Η ψυχαγωγία των νέων και όλων εν γένει των ενορι¬ 
τών. 

5. Η προσφορά αγάπης και στοργής μέσα απο εκκλη¬ 
σιαστικός εκδηλώσεις. 

Άρθρο 3 

Μέσα δια την επίτευξιν των σκοπών. 

Οι παραπάνω σκοποί θα επιτευχθούν: 

1. Με την διοργάνωσιν ομιλιών-διαλέξεων. 

2. Με την διοργάνωσιν εορταστικών εκδηλώσεων. 

3. Με την λειτουργίαν κατηχητικού σχολείου - εντευ¬ 
κτηρίου. 

4. Με την λειτουργίαν Βιβλιοθήκης. 

5. Με την διδασκαλίαν εθνικών - παραδοσιακών χορών. 

6. Με την διοργάνωσιν τμημάτων καλλιτεχνικών και επι¬ 
στημονικών δραστηριοτήτων. 

7. Με φροντιστηριακά μαθήματα - Ενισχυτική διδασκα¬ 
λία της Ελληνικής γλώσσης. 

8. Με την διδασκαλίαν της Βυζαντινής Εκκλησιαστικής 
Μουσικής. 

Άρθρο 4 

Κεντρική Οργάνωσις - Διοίκησις. 

Το ως άνω Ίδρυμα υπόκειται εις την πνευματική και 
διοικητική εποπτεία της Ιεράς Μητροπόλεως Λήμνου και 
διοικείται από πενταμελές Συμβούλιο, που απαρτίζεται 
από: α) έναν εφημέριο, ως Πρόεδρο, β) εν μέλος του εκά- 
στοτε Εκκλησιαστικού Συμβουλίου, και γ) τρεις λαϊκούς 
άνδρες ή γυναίκες. Τα τέσσερα λαϊκά μέλη προτείνονται 
από τον Πρόεδρο και διορίζονται από το Μητροπολιτικό 
Συμβούλιο της Ιεράς Μητροπόλεως Λήμνου. 

Εις την πρώτην συνεδρίασιν το Διοικητικόν Συμβούλιον 
του Ιδρύματος εκλέγει με ψηφοφορία τον Αντιπρόεδρο, 
τον Γραμματέα, τον Ταμία και τον Ευταξία, και αναφέρει 
τα αποτελέσματα της εκλογής εις την Ιεράν Μητρόπολιν 
Λήμνου. 

Ο Πρόεδρος του Διοικητικού Συμβουλίου του Ιδρύμα¬ 
τος, εκπροσωπεί αυτό ενώπιον κάθε Διοικητικής, Δικαστι¬ 
κής και Εκκλησιαστικής Αρχής. Όταν κωλύεται ο Πρόε¬ 
δρος τον αναπληρεί ο Αντιπρόεδρος. Όταν παρίσταται 
ανάγκη όρκου, ο Πρόεδρος μπορεί να εξουσιοδοτεί εν των 
μελών του Διοικητικού Συμβουλίου. 

Ο Γραμματεύς τηρεί αρχείον, βιβλίον πράξεων, πρωτό- 
κολλον αλληλογραφίας και υπογράφει την αλληλογραφία 
και τα εντάλματα πληρωμών. 


Ο Ταμίας τηρεί βιβλίον ταμείου, φάκελλον αποδείξεων 
και ενταλμάτων. 

Η έναρξις και λήξις της θητείας των μελών ορίζονται 
κατά τα ισχύοντα δια τα Εκκλησιαστικά Ενοριακά Συμβού¬ 
λια. Κατ’ εξαίρεσινη θητεία του πρώτου Διοικητικού Συμ¬ 
βουλίου θα λήξει την 31η Δεκεμβρίου 1998. 

Οι απαρτίζοντες το Διοικητικό Συμβούλιο προσφέρουν 
τας υπηρεσίας των αμισθί. 

Άρθρο 5 

Αρμοδιότητες του Διοικητικού Συμβουλίου. 

1. Το Διοικητικόν Συμβούλιον επιλαμβάνεται κάθε υπο- 
θέσεως που αφορά εις την συμπληρωματικήν ανέγερσιν 
κτιριακών εγκαταστάσεων, την λειτουργίαν του Ιδρύμα¬ 
τος, καθώς και την διαχείρισιν της περιουσίας του συμφώ- 
νως προς τον Κανονισμόν. 

2. Καταρτίζει τον ετήσιον προϋπολογισμόν και απολογι¬ 
σμόν, ο οποίος εγκρίνεται από το Μητροπολιτικό Συμβού¬ 
λιο. 

3. Οι αποφάσεις λαμβάνονται κατά πλειοψηφίαν. Εν πε- 
ριπτώσει ισοψηφίας υπερισχύει η ψήφος του Προέ¬ 
δρου. 

4. Αποφασίζει διά την συγκρότησιν υποεπιτροπών διά 
την πλέον αποτελεσματικήν λειτουργίαν του Ιδρύματος. 

5. Αποφασίζει δια κάθε άλλο θέμα δια το οποίο δεν γίνε¬ 
ται λόγος εις τον παρόντα Κανονισμόν. 

Άρθρο 6 

Τηρούμενα Βιβλία. 

Το Πνευματικόν Κέντρον διατηρεί τα εξής βιβλία: 

α) Βιβλίον κτηματολογίου, β) Πρωτοκόλλου, γ) Πρακτι¬ 
κών, δ) Ταμείου, ε) Διπλότυπα εισπράξεων και πληρωμών, 
στ) Βιβλίον περιουσίας Βιβλιοθήκης, και ζ) Βιβλίον σκευών 
του Ιδρύματος. 

Άρθρο 7 

Πόροι του Ιδρύματος. 

Πόροι του Ιδρύματος θα είναι: 

1. Εισφορά εκ του προϋπολογισμού του Καθεδρικού 
Ναού Αγίας Τριάδος Μυρίνης. 

2. Επιχορηγήσεις του Δημοσίου, ή κάθε άλλου Οργανι¬ 
σμού. 

3. Δωρεές και κληρονομιές υπέρ του Ιδρύματος. 

4. Έσοδα και εισπράξεις από λαχειοφόρους αγοράς ή 
άλλας προσφόρους εκδηλώσεις. 

5. Κάθε άλλο έσοδον που δεν προβλέπεται παρα¬ 
πάνω. 

Άρθρο 8 
Διάθεσις πόρων. 

Οι πόροι του Ιδρύματος θα διατίθενται: 

1. Δια τον εξοπλισμόν του Ιδρύματος. 

2. Δια την προμήθειαν βιβλίων και διοργάνωσιν εορτών 
και λοιπών εκδηλώσεων. 

3. Δια την επίτευξιν κάθε άλλου κοινωφελούς, πνευμα¬ 
τικού και πολιτιστικού έργου, που είναι σύμφωνον με τους 
σκοπούς του Ιδρύματος. 

Αρθρο 9 

Μεγάλοι Ευεργέτες - Ευεργέτες - Δωρητές. 

Το Διοικητικόν Συμβούλιον του Ιδρύματος δύναται να 
ανακηρύξει Μεγάλους Ευεργέτας, Ευεργέτας και Δωρη- 
τάς, είτε εν ζωή, είτε μετά θάνατον. 

Αρθρο 10 

Ο παρών Κανονισμός δύναται να τροποποιηθεί με από¬ 
φαση του Διοικητικού Συμβουλίου και έγκρισιν του Μητρο- 
πολιτικού Συμβουλίου της Ιεράς Μητροπόλεως Λήμνου. 

"Αρθρο 11 

Εν περιπτώσει διαλύσεως, άπαοα η κινητή και ακίνητος 
περιουσία του Ιδρύματος περιέρχεται εις τον Καθεδρικόν 
Ναόν της Αγίας Τριάδος Μυρίνης. 

Άρθρο 12 

Ετήσια εορτή του Ιδρύματος ορίζεται η εορτή της Αγίας 
Τριάδος. 

Άρθρο 13 

Ο παρών Κανονισμός ισχύει από την δημοσίευσίν του 
εις την «Εφημερίδα της Κυβερνήσεως» και εις το περιοδι¬ 
κόν «ΕΚΚΛΗΣΙΑ». 

Άρθρο 14 
Κάλυ φις δαπάνης. 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Ιεράς Μητροπόλεως Λήμνου, το ύψος της 
οποίας δεν δύναται να προσδιορισθεί. 

-♦- 

( 6 ) 

Σύσταση και λειτουργία Σχολής Εκκλησιαστικής Μουσικής 
υπό την επωνυμία «Σχολή Εκκλησιαστικής Μουσικής 
της Ιεράς Μητροπόλεως Λήμνου. 

Ο ΜΗΤΡΟΠΟΛΙΤΗΣ ΛΗΜΝΟΥ 

Έχοντας υπόψη: 

1. Τας διατάξεις των άρθρων 1 παράγρ. 4, 29 παράγρ. 1 
και 2, του Ν. 590/1977 (ΦΕΚ146/Α71997) «περί του Κα¬ 
ταστατικού Χάρτου της Εκκλησίας της Ελλάδος». 

2. Τας διατάξεις του άρθρου 20 παρ. 2 του αριθ. 1 /1969 
Κανονισμού της Ιεράς Συνόδου «περί Οργανισμού Διοική- 
σεως Εκκλησιαστικών Σωμάτων και Οργάνων» (ΦΕΚ 185/ 
Α/11.9.1970). 

3. Τας υποχρεώσεις ημών προς το πλήρωμα της Εκκλη¬ 
σίας, που απορρέουν από τους Ιερούς Κανόνας και Νό- 
μους. 

4. Τας ανάγκας των Ιερών Ναών της Επαρχίας ημών και 
την έλλειψιν ικανού αριθμού Ιεροψαλτών δια την εύρυθ¬ 
μον επιτέλεσιν του λατρευτικού έργου της Εκκλησίας. 

5. Την ανάγκη καλλιέργειας της Εκκλησιαστικής Μουσι¬ 
κής. 

6. Την αριθ. 286/20.11.1997 πρόταση ημών προς την 
Ιερά Σύνοδο. 

7. Την από 9.12.1997 εγκριτική απόφαση της Δ.Ι.Σ., 
αποφασίζουμε: 

Την ίδρυσιν και λειτουργίαν Σχολής υπό τον τίτλο 


«ΣΧΟΛΗ ΕΚΚΛΗΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΛΗΜΝΟΥ», με σκοπό την ανάπτυξη ενδια¬ 
φέροντος δια την Εκκλησιαστικήν Μουσικήν, την προσέλ- 
κυσιν νέων και εκπαίδευσιν αυτών εις το έργον του Ιερο¬ 
ψάλτου, καθώς και την παροχήν πάσης φύσεως βοήθειας 
εις τους Ιεροψάλτας τους υπηρετούντας ήδη εις τους 
ενοριακούς Ναούς. 

Τα της διοικήσεως και λειτουργίας της εν λόγω Σχολής 
θέλομεν ορίσει εν συνεχεία δια τής καταρτίσεως ίδιου Κα¬ 
νονισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως και το περιοδικό «ΕΚΚΛΗΣΙΑ». 

Εν τω Ιερώ Επισκοπείω Μυρίνης, 15 Δεκεμβρίου 1997 

Ο Μητροπολίτης 
| Ο Λήμνου ΙΕΡΟΘΕΟΣ 


ΚΑΝΟΝΙΣΜΟΣ 

Ιδρύσεως και λειτουργίας Σχολής Εκκλησιαστικής Μουσι¬ 
κής της Ιεράς Μητροπόλεως Λήμνου. 

Άρθρο 1 

Τίτλος της Σχολής, Σφραγίς. 

Ο τίτλος της Σχολής είναι «ΣΧΟΛΗ ΕΚΚΛΗΣΙΑΣΤΙΚΗΣ 
ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΛΗΜΝΟΥ». 

Έδρα της Σχολής ορίζεται το Πνευματικόν Κέντρον του 
Ιερού Καθεδρικού Ναού Αγίας Τριάδος της πόλεως Μυρί- 
νης Λήμνου. 

Δια την Σχολήν ισχύει η σφραγίς της Ιεράς Μητροπό¬ 
λεως. 

Άρθρο 2 

Σκοποί της Σχολής Εκκλησιαστικής Μουσικής. 

1. Η διδασκαλία, καλλιέργεια και διάδοση της ελληνορ- 
θοδόξου πατροπαραδότου Εκκλησιαστικής Μουσικής τό¬ 
σον εις θεωρητικόν, όσο και εις πρακτικόν επίπεδον. 

2. Η ανάπτυξις ενδιαφέροντος δια την Εκκλησιαστικήν 
Μουσικήν, η προσέλκυσις νέων και εκπσίδευσις αυτών εις 
το έργον του Ιεροψάλτου, καθώς και η παροχή πάσης φύ¬ 
σεως βοήθειας εις τους Ιεροψάλτας τους υπηρετούντας 
ήδη εις τους ενοριακούς Ναούς. 

3. Η συγκρότησις παιδικών χορωδιών εις τας ενορίας όχι 
μόνον της πόλεως, αλλά και της υπαίθρου. 

4. Η προβολή και έξαρσις του μεγαλείου της Εκκλησια¬ 
στικής Μουσικής, ως στοιχείου της Ελληνορθόδοξου Πα- 
ραδόσεως, δια συναυλιών και διαλέξεων. 

Άρθρο 3 
Πόροι. 

Πόροι της Σχολής είναι αι παντός είδους επιχορηγήσεις 
και εισφοραί της Ιεράς Μητροπόλεως Λήμνου, των Ιερών 
Ναών της περιοχής, του Κράτους, Δήμων, Κοινοτήτων, 
Οργανισμών και φίλων της Εκκλησιαστικής Μουσικής. 

Άρθρο 4 
Διοίκησις. 

1. Η Σχολή διοικείται υπό πενταμελούς Επιτροπής 
απαρτιζομένης εκ του Μητροπολίτου ως Προέδρου, υπό 
του εκάστοτε νομίμου αυτού αναπληρωτού, ως Αντιπροέ- 

δρου και τριών κληρικών ή λαϊκών φίλων της Εκκλησιαστι¬ 
κής Μουσικής. 

2. Την απόφασιν δια την συγκρότησιν της Διοικούσης 
Επιτροπής υπογράφει ο Μητροπολίτης Λήμνου. Κατά την 
πρώτην συνεδρίαν της Δ.Ε. ορίζονται υπ’ αυτής ο Γραμμα- 
τεύς και ο Ταμίας. 

3. Η θητεία της Δ. Επιτροπής είναι διετής. Εις την κρίσιν 
του Μητροπολίτου εναπόκειται η αντικατάστασις μέλους 
τινός μετά την λήξιν αυτής. 

4. Το αξίωμα των μελών της Δ. Επιτροπής είναι τιμητι¬ 
κόν και άμισθον. 

5. Η Δ. Επιτροπή αποφασίζει περί πάσης υποθέσεως 
αφορώσης εις την διοργάνωσιν και λειτουργεί της Σχολής, 
ως και την πρόσκτησιν και διαχείρισιν της περιουσίας αυ¬ 
τής. Το Συμβούλιον των μελών λογίζεται εν απαρτία, όταν 
παρευρίσκονται τρία τουλάχιστον μέλη, αι δε αποφάσεις 
λαμβάνονται κατά πλειονοψηφίαν των παρόντων μελών, 
εν ισοψηφία κατισχυούσης της ψήφου του Προέδρου. 

6. Η Σχολή εκπροσωπείται υπό του Μητροπολίτου ή του 
νομίμου αυτού αναπληρωτού εις απάσας τας εννόμους 
σχέσεις της και ενώπιον πάσης Αρχής και υπογράφει την 
επίσημον αλληλογραφίαν της. 

Αρθρο 5 
Διαχείρισις. 

Η Σχολή έχει ιδίαν διαχείρισιν και τηρεί τα κάτωθι βιβλία: 
Μαθητολόγιον, παρουσιολόγιον, πρωτόκολλον αλληλο¬ 
γραφίας, βιβλίον προόδου μαθητών, βιβλίον πράξεων της 
Δ.Ε. και τα απαραίτητα βιβλία διαχειρίσεως. Εις το τέλος 
εκάστου έτους συντάσσει τον Προϋπολογισμόν και Απο¬ 
λογισμόν αυτής και υποβάλλει τούτους προς έγκρισιν εις 
το Μητροπολιτικόν Συμβούλιον. 

Αρθρο 6 

Κύκλος σπουδών. - Διδακτέα ύλη. 

Η Σχολή παρέχει διδασκαλίαν Μέσης Μουσικής Παι¬ 
δείας. 

Οι σπουδασταί και απόφοιτοι της Σχολής δύνανται να 
καταταγούν, κατόπιν εξετάσεων, εις οιανδήποτε τάξιν 
αναγνωρισμένης υπό του Κράτους Σχολής ή Ωδείου και 
λαμβάνουν μέρος εις απολυτηρίους εξετάσεις, δια την 
απόκτησιν πτυχίου Ιεροψάλτου αναγνωρισμένου υπό του 
Κράτους. 

Ο κύκλος σπουδών είναι πενταετής. Ο Μητροπολίτης 
Λήμνου εις συνεργασίαν με το διδακτικόν προσωπικόν κα¬ 
θορίζει την διδακτέαν ύλην κατ’ έτος σπουδών. Η διδα¬ 
κτέα ύλη εις γενικός γραμμάς καθορίζεται ως εξής: 

Πρώτον έτος σπουδών: θεωρία Βυζαντινής Μουσικής - 
Ασκήσεις - Σύντομον Αναστασιματάριον. 

Δεύτερον έτος σπουδών: θεωρία Βυζαντινής Μουσικής 
- Αργόν Αναστασιματάριον - Τυπικόν. 

Τρίτον έτος σπουδών: Αργαί δοξολογίαι - Πολυέλαιοι - 
Κεκραγάρια - Ανοιξαντάρια - Τυπικόν - Ερμηνεία Εκκλη¬ 
σιαστικών Ύμνων. 

Τέταρτον έτος σπουδών: Χερουβικά - Τρισάγια - Ιδιό¬ 
μελα Μ. Τεσσαρακοστής και Μεγάλα Προκείμενα - Ερμη¬ 
νεία Εκκλησιαστικών Ύμνων - Τυπικόν - Παρακολούθη¬ 
σή εις αναλόγιον. 

Πέμπτον έτος σπουδών: Τυπικόν - Παρακολούθησις εις 
αναλόγιον - Λειτουργική - Τελετουργική - Υμνολογία - 
Ιστορία Βυζαντινής Μουσικής. 


Η ανωτέρω ύλη δύναται να ανακατανέμεται κατά την 
διάρκειαν των διδακτικών ετών ή και να επεκτείνεται κατά 
την κρίσιν του διδακτικού προσωπικού, πάντοτε όμως με 
την έγκρισιν του Μητροπολίτου Λήμνου. 

Αρθρο 7 

Ετήσια πανήγυρις της Σχολής είναι η εορτή του Αγίου 
Στρατηγίου α' Επισκόπου Λήμνου (Κυριακή των Πατέρων 
Α' Οικουμενικής Συνόδου Τ325). 

Άρθρο 8 

Εν περιπτώσει διαλύσεως της Σχολής όλη η περιουσία 
της περιέρχεται εις την Ιερόν Μητρόπολιν Λήμνου. Από- 
φασις διαλύσεως της Σχολής ή τροποποιήσεως του παρό¬ 
ντος κανονισμού δεν δύναται να ληφθεί εν απουσία του 
Μητροπολίτου. 

Άρθρο 9 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως και το περιοδικό 
«ΕΚΚΛΗΣΙΑ». 

Άρθρο 10 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Λήμνου, το ύψος της 
οποίας δεν δύναται να προσδιορισθεί. 

- *- 

Αριθ. 385 (7) 

Σύσταση και λειτουργία «Γενικού Φιλοπτώχου Ταμείου 
της Ιεράς Μητροπόλεως Λήμνου». 

Ο ΜΗΤΡΟΠΟΛΙΤΗΣ ΛΗΜΝΟΥ 
Έχοντας υπόψη: 

1. Τας Ευαγγελικός επιταγάς και τους Ιερούς Κανόνες 
περί της προς τον πλησίον αγάπης εκδηλουμένης δΓ έρ¬ 
γων φιλανθρωπίας, ευποιΐας και συμπαραστάσεως προς 
τους ενδεείς και άξιους βοήθειας αδελφούς ημών. 

2. Το Ποιμαντορικόν καθήκον ημών του φροντίζειν και 
μεριμνάν ανυστάκτως περί των πνευματικών και υλικών 
αναγκών του χριστεπωνύμου πληρώματος της θεοσώ- 
στου ημών Επαρχίας. 

3. Τας διατάξεις των άρθρων 29 παρ. 2 και 67 του Ν. 
590/1977 «περί του Καταστατικού Χάρτου της Εκκλησίας 
της Ελλάδος». 

4. Το άρθρον 20 παρ. 2 του αριθ. 1/1969 Κανονισμού 
της Ιεράς Συνόδου «περί Οργανισμού Διοικήσεως Εκκλη¬ 
σιαστικών Σωμάτων και Οργάνων» (ΦΕΚ 185/Α7 
11.9.1970). 

6. Την αριθ. 385/20.11.1997 πρόταση ημών προς την 
Ιερά Σύνοδο. 

5. Την από 9.12.1997 εγκριτική απόφαση της Δ.Ι.Σ., 
αποφασίζουμε: 

Συνιστώμεν την ίδρυσιν παρά τη καθ' ημάς Μητροπόλει 
υπό την επωνυμία ΓΕΝΙΚΟΝ ΦίΛΟΠΤΩΧΟΝ ΤΑΜΕΙΟΝ 
της Ιεράς Μητροπόλεως Λήμνου. 

Παραρτήματα του Ταμείου τούτου, υπαγόμενα απ’ ευ¬ 
θείας εις το Γενικόν Φιλόπτωχον Ταμείον της Ιεράς ημών 
Μητροπόλεως, ιδρύονται παρ’ εκάστη ενορία. 

Τα της διοικήσεως, διαχειρίσεως και λειτουργίας τού- 

του καθορίζονται δι' ιδίου Κανονισμού, εγκριθέντος υπό 
της Ιερός Συνόδου. 

Η παρούσα να δημοσιευθεί στην Εφημερίδα της Κυβερ- 
νήσεως και το περιοδικό «ΕΚΚΛΗΣΙΑ». 

Εν Λήμνω τη 15 Δεκεμβρίου 1997 

Ο Μητροπολίτης 
ϊ Ο Λήμνου ΙΕΡΟΘΕΟΣ 


ΚΑΝΟΝΙΣΜΟΣ 

Γενικού Φιλόπτωχου Ταμείου της Ιερός Μητροπόλεως 
Λήμνου. 

Α’ ΣΥΣΤΑΣΙΣ - ΣΚΟΠΟΣ 
Αρθρο 1 

Συνιστάται ευαγές Εκκλησιαστικόν Ίδρυμα υπό την 
επωνυμία ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ της Ιερός 
Μητροπόλεως Λήμνου, έδρα έχον την πόλιν της Μυρίνης 
και τελούν υπό την διοίκησιν και εποπτείαν της Ιερός Μη¬ 
τροπόλεως και ετησίαν εορτήν έχον την του Αγίου Ιωάν- 
νου του Ελεήμονος 12 Νοεμβρίου. 

Άρθρο 2 

Σκοπός του Ιδρύματος είναι: 

α) Η παροχή πόσης υλικής βοηθείας και περιθάλψεως 
εις ενδεείς (πτωχούς, ασθενείς, αστέγους, εγκαταλελει- 
μένους κ.ά.) της Μητροπολιτικής περιφερείας Λήμνου, 
έχοντας ανάγκην βοηθείας και συμπαραστάσεως. 

β) Η οικονομική ενίσχυσις απόρων μαθητών και σπουδα¬ 
στών. 

γ) Η οικονομική ενίσχυσις απόρων πολυτέκνων οικογε¬ 
νειών. 

δ) Η παροχή Ελληνοχριστιανικής διαφωτίσεως εις τους 
κατοίκους της Μητροπολιτικής περιφερείας δι’ εκδόσεως 
εντύπων και διαφωτιστικών φυλλαδίων. 

ε) Η βράβευσις αριστούχων μαθητών και μαθητριών της 
τελευταίας τάξεως Λυκείων της Μητροπολιτικής περιφέ¬ 
ρειας. 

Β' ΔΙΟΙΚΗΣΙΣ 
Άρθρο 3 

1. Το Γ ενικό Φιλόπτωχο Τ αμείο διοικείται υπό πενταμε¬ 
λούς Διοικητικού Συμβουλίου αποτελουμένου εκ των: α) 
Του Μητροπολίτου, ως Προέδρου, β) Του Πρωτοσυγκέλ- 
λου ή Γενικού Αρχιερατικού Επιτρόπου, ως Αντιπροέδρου, 
γ) Ενός Κληρικού της Μητροπόλεως, εκτελούντος καθή¬ 
κοντα Γραμματέως και Ταμείου, και δ) Δύο λαϊκών (αν- 
δρών ή γυναικών) διοριζομένων υπό του Μητροπολίτου. 

2. Η θητεία των μελών του Δ.Σ. είναι τριετής, το αξίωμά 
των τιμητικόν και άμισθον και δύνανται να επαναδιορι- 
σθούν μετά την λήξιν της θητείας των. Μέλος του Δ.Σ. 
εκλείπον ή παραιτούμενον προ της λήξεως της θητείας 
του αντικαθίσταται υπό του Μητροπολίτου. Μέλος απέχον 
αδικαιολογήτους τριών συνεδριών του Δ.Σ., δύνανται να 
αντικατασταθεί υπό του Μητροπολίτου. 


Γ ΠΟΡΟΙ 
Άρθρο 4 

Πόροι του Γενικού Φιλοπτώχου Ταμείου είναι: 

α) Αι εισφορά! και οικονομικοί ενισχύσεις των Ενορια- 
κών Ιερών Ναών, αι οποίαι αναγράφονται ετησίως εις τους 
προϋπολογισμούς. 

β) Αι εξ ελευθέρας βουλήσεως προσφοραί του Μητρο¬ 
πολίτου και των Αιδ. Εφημερίων. 

γ) Αι δωρεαί και προσφοραί των φιλανθρώπων ή φιλαν¬ 
θρωπικών Οργανώσεων, Σωματείων και Συλλόγων. 

δ) Αι τυχόν κρατικοί επιχορηγήσεις. 

ε) Ποσοστόν 20% εκ των εις χρήμα μηνιαίων προσόδων 
εκάστου Ενοριακού Φιλοπτώχου Ταμείου, αποδιδόμενον 
ανά τρίμηνον. 

στ) Ποσοστόν 50% εκ του.ετησίου εράνου της «ΗΜΕ¬ 
ΡΑΣ ΤΗΣ ΑΓΑΠΗΣ» διενεργουμένου κατά τον μήνα Δε¬ 
κέμβριον. 

ζ) Το προϊόν εράνου εκ δισκοφοριών εις Ενορίας. 

η) Διάφοροι άλλοι πόροι μη κατονομαζόμενοι ώδε, τους 
οποίους ήθελεν εξεύρει το Δ. Συμβούλιον και προέρχονται 
εκ χρηστής πηγής. 

Δ' ΣΥΣΤΑΣΙΣ ΕΝΟΡΙΑΚΩΝ 
ΦΙΛΟΠΤΩΧΩΝ ΤΑΜΕΙΩΝ 

Άρθρο 5 

Προς ευχερεστέραν εκπλήρωσιν του σκοπού του Γ ενι¬ 
κού Φιλοπτώχου Ταμείου συνιστάται παρ’ εκάστη ενορία 
ειδικόν Ταμείον ονομαζόμενον «ΕΝΟΡΙΑΚΟΝ ΦΙΛΟΠΤΩ- 
ΧΟΝ ΤΑΜΕΙΟΝ» με έδραν τον κεντρικόν Ναόν της Ενο¬ 
ρίας. 

Άρθρο 6 

Έκαστον Ενοριακόν Φιλόπτωχον Ταμείον διοικείται υπό 
Διαχειριστικής Επιτροπής αποτελουμένης εκ του Εφημε¬ 
ρίου του Ναού, ως Προέδρου και τεσσάρων Κυριών ή Δε¬ 
σποινίδων, διοριζομένων υπό του Μητροπολίτου τη προ- 
τάσει του Εφημερίου. Αντιπρόεδρον, Ταμίαν και Γραμμα- 
τέα της Επιτροπής εκλέγει αύτη κατά την πρώτην αυτής 
συνεδρίαν. 

Άρθρο 7 

Τα μέλη της Διαχειριστικής Επιτροπής των Ενοριακών 
Φιλοπτώχων Ταμείων διορίζονται υπό του Μητροπολίτου 
βπί τριετεί θητεία, του Μητροπολίτου δυναμένου και πρό 
της λήξεως της θητείας αυτών να αντικαταστήσει τα 
μέλη, άτινα διαλόγους απασχολήσεως ή υγείας ή άλληςτι- 
νός αιτίας δεν δύναται να προσφέρουν τας υπηρεσίας 
των. Μετά την λήξιν της τριετούς αυτών θητείας τα μέλη 
των Ε.Φ.Τ. δύναται να επαναδιορίζονται. 

Άρθρον 8 

Η Διαχειριστική Επιτροπή των Ε.Φ.Τ. συνέρχεται τακτι- 
κώς μεν άπαξ του μηνός και επιλαμβάνεται των ενδιαφε- 
ρουσών αυτήν υποθέσεων, εκτάκτως δε συγκαλείται όταν 
κληθή υπό του Προέδρου αυτής της ή ζητήσουσι τούτο τα 
τρία εκ των πέντε μελών αυτής. Η επιτροπή ευρίσκεται εν 
απαρτία εάν παρίστανται ο Πρόεδρος κα δύο τουλάχιστον 
μέλη και αποφασίζει δια σχετικής πλειοψηφίας των παρό¬ 
ντων εν ισοψηφία δε υπερισχύει ή ψήφος του Προέδρου. 

Παν έγγραφον της Επιτροπής υπογράφεται υπό του Προέ¬ 
δρου. 

Ε' ΠΟΡΟΙ ΤΟΥ Ε.Φ.Τ. 

Άρθρον 9 

Πόροι του Ενοριακοϋ Φιλόπτωχου Ταμείου είναι: 

α) Αι προαιρετικοί εισφοραί των πιστών. 

β) Το προϊόν των κυτίων, τα οποία τοποθετούνται εις 
τους Ιερούς Ναούς με την ένδειξιν «ΚΥΤΙΟΝ ΥΠΕΡ ΤΩΝ 
ΠΤΩΧΩΝ». 

γ) Το Προϊόν της περιφοράς δίσκου υπέρ των πτωχών, 
κατόπιν εγκρίσεως της Ιεράς Μητροπόλεως. 

δ) Ποσοστόν 50% εκ του ετησίου εράνου της «ΗΜΕΡΑΣ 
ΤΗΣ ΑΓΑΠΗΣ». 

ε) Αι τυχόν κρατικοί επιχορηγήσεις και δωρεαί φυσικών 
ή νομικών προσώπων, κληρονομιά και κληροδοσίαι. 

Άρθρον 10 

Οι πόροι των Ενοριακών Φιλοπτόχων Ταμείων διατίθε¬ 
νται: 

1. Πρός περίθαλψιν πτωχών της Ενορίας, δια παροχής 
εις αυτούς τακτικού ή έκτακτου βοηθήματος, ειδών ενδύ- 
σεως, ιατρικής περιθάλψεως και φαρμάκων. 

2. Δι αγοράν βιβλίων, σχολικών ειδών και δια την παρο¬ 
χήν χρηματικών βοηθημάτων εις απόρους μαθητάς της 
Ενορίας. 

3. ΔΓ επισκέψεις εις το νοσοκομείον και εις διαβιούντας 
εις ευαγή ιδρύματα προς ενίσχυσιν των, και 

4. Εις περίπτωσιν κατά την οποίαν εις ένα Ιερό Ναόν δεν 
υπάρχει κίνησις αναγκών και δεν παρέχονται βοηθήματα, 
δύναται το προϊόν των πόρων να αποστολή εις το Γ ενικόν 
Φιλόπτωχον Ταμείον της Ιεράς Μητροπόλεως. 

Άρθρον 11 

Η εξακρίβωσις της οικονομικής καταστάσεως εκάστου 
ενδεούς Ενορίτου πρέπει να γίνεται το δυνατόν ταχύτερον 
και μετά μεγίστης προσοχής, κατόπιν να εγγράφεται ού- 
τος εις τα ειδικά βιβλία της Ενορίας και μετά σημειώσεως 
χρησίμων παρατηρήσεων. 

ΣΤ ΔΙΑΧΕΙΡΙΣΙΣ 

Άρθρον 12 

Η διαχείρισης του Γενικού Φιλοπτώχου της Ιεράς Μη¬ 
τροπόλεως και των Ενοριακών Φιλοπτώχων Ταμείων γίνε¬ 
ται δια της τηρήσεως των εξής: 

α) Διπλοτύπων Γρμματίων εισπράξεως και πληρωμής, 
δεόντως ηριθμημένων και τεθεωρημένων υπό της Ιεράς 
Μητροπόλεως. 

β) Φακέλου διαφυλάξεως τιμολογίων, αποδείξεων 
κ.λ.π. 


γ) Βιβλίου Πρακτικών, τεθεωρημένου υπό της Ιεράς 
Μητροπόλεως. 

δ) Αι εισπράξεις εκ των κυτίων και εκ των δίσκων θα κα¬ 
ταμετρούνται εις ειδικόν Πρακτικόν Καταμετρήσεως, το 
οποίον θα υπογράφεται εις ειδικόν Πρακτικόν Καταμετρή¬ 
σεως, το οποίον θα υπογράφεται τουλάχιστον υπό δύο με¬ 
λών του Δ.Σ. ή της Δ.Ε. Αι εκδιδόμεναι αποδείξεις δια δω¬ 
ρεάς ή προαιρετικός εισφοράς θα υπογράφονται υπό του 
Προέδρου και του Ταμίου. 

Άρθρο 13 

Κατά μήνα Δεκέμβριον συντάσσεται ο Προϋπολογισμός 
του επομένου έτους και κατά μήνα Ιανουάριον συντάσσε- 
ται ο Απολογισμός του διαρρεύσαντος έτους, αντίγραφα 
των οποίων υποβάλλονται εις διπλούν εις την Ιεράν Μη- 
τρόπολιν προς έγκρισιν. 

Άρθρο 14 

Η χρηματική περιουσία εκάστου Ε.Φ.Τ. υπερβαίνουσα 
τας 50.000 δρχ. δέον να κατατίθεται επ’ ονόματι του 
Ε.Φ.Τ. εις τινα Τράπεζαν ή Ταμιευτήριον. Δια πάσαν ανά- 
ληψιν απαιτείται απόφασις της Δ.Ε. κεκυρωμένη υπό της 
Ιεράς Μητροπόλεως. 

Άρθρο 15 

Εν περιπτώσει διαλύσεως του Γ ενικού Φιλοπτώχου Τα¬ 
μείου η περιουσία αυτού περιέρχεται αυτοδικαίως εις την 
Ιεράν Μητρόπολιν Λήμνου, ήτις δύναται να διαθέσει αυτήν 
δι’ οιονδήποτε παρεμφερή σκοπόν. 

Η περιουσία των Ενοριακών Φιλοπτώχων Ταμείων εν 
περιπτώσει διαλύσεως αυτών, περιέρχεται εις το παρά τη 
Ιερά Μητροπόλει Γενικόν Φιλόπτωχον Ταμείον. 

Άρθρο 16 

Ο παρών Κανονισμός δύναται να τροποποιηθεί και να 
συμπληρωθεί υπό του Μητροπολίτου μετά γνώμην του 
Διοικητικού Συμβουλίου του Γ.Φ.Τ. 

Άρθρο 17 

Η ισχύς του παρόντος άρχεται από της δημοσιεύσεώς 
του εις το επίσημον δελτίον της Ιεράς Συνόδου της Εκκλη¬ 
σίας της Ελλάδος «ΕΚΚΛΗΣΙΑ» και εις την Εφημερίδα της 
Κυβερνήσεως. 

Άρθρο 18 

Κάλυψις δαπάνης 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Ιεράς Μητροπόλεως Λήμνου, το ύψος της 
οποίας δεν δύναται να προσδιορισθει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



